નવી દિલ્હી: કોંગ્રેસ સાંસદ અને વરિષ્ઠ નેતા શશી થરુરને તેમની ‘હિંદુ પાકિસ્તાન’વાળી કોમેન્ટને લઇને કોલકાતાની અદાલતે સમન્સ બજાવ્યો છે. શશી થરુરે તાજેતરમાં તિરુવનંતમપુરમ્ ખાતે એક કાર્યક્રમમાં જણાવ્યું હતું કે જો ભાજપ ર૦૧૯માં લોકસભાની ચૂંટણી જીતશે તો અમારું માનવું છે કે આપણું લોકતાંત્રિક બંધારણ બચશે નહીં. ભાજપ લોકતાંત્રિક બંધારણના પાયાના સિદ્ધાંતોને તહસનહસ કરવા એક નવું બંધારણ લખશે. તેમનું નવું બંધારણ ‌હિંદુ રાષ્ટ્રનાં સિદ્ધાંત પર આધારિત હશે.